1999R2740 — DA — 29.12.2000 — 000.001

Dette dokument er et dokumentationsredskab, og institutionerne påtager sig intet ansvar herfor

Berigtiget ved:

▼B

KOMMISSIONENS FORORDNING (EF) Nr. 2740/1999

af 21. december 1999

om gennemførelsesbestemmelser til Rådets forordning (EF) nr. 1447/1999 om fastsættelse af en liste over de former for adfærd, der er en alvorlig overtrædelse af reglerne i den fælles fiskeripolitik

KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 1447/1999 af 24. juni 1999 om fastsættelse af en liste over de former for adfærd, der er en alvorlig overtrædelse af reglerne i den fælles fiskeripolitik ( 1 ), særlig artikel 2, stk. 4, og ud fra følgende betragtninger: (1) Medlemsstaterne skal i medfør af artikel 2, stk. 1, i forordning (EF) nr. 1447/1999 give Kommissionen meddelelse om de tilfælde af adfærd, der er en alvorlig overtrædelse af reglerne i den fælles fiskeripolitik, og som medlemsstaternes kontrolmyndigheder har påvist, og om hvordan disse tilfælde er blevet fulgt op administrativt eller retligt; (2) det bør derfor anføres, hvilke detaljerede oplysninger der skal gives meddelelse om, hvor ofte meddelelserne skal gives, og hvilket format der skal anvendes ved meddelelsen af de pågældende oplysninger; (3) i henhold til artikel 2, stk. 2, i forordning (EF) nr. 1447/1999 stiller Kommissionen de oplysninger, som den har fået fra medlemsstaterne, til rådighed for Rådet, Europa-Parlamentet og Den Rådgivende Komité for Fiskeri; (4) det er derfor nødvendigt at anføre, hvordan de pågældende oplysninger skal stilles til rådighed for disse instanser; (5) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fiskeri og Akvakultur — ud fra følgende betragtninger: UDSTEDT FØLGENDE FORORDNING:

Artikel 1

1. Medlemsstaterne giver med angivelse af et sagsnummer Kommissionen elektronisk meddelelse om alle tilfælde af adfærd, der er en alvorlig overtrædelse af reglerne i den fælles fiskeripolitik, og som er blevet påvist af medlemsstaternes kontrolmyndigheder, og hvorom der er blevet optaget rapport, de angiver overtrædelsernes art ved hjælp af den typologi, der er fastsat i artikel 1 i forordning (EF) nr. 1447/1999, og oplyser, hvori overtrædelserne består, ved hjælp af den formular, der er gengivet i bilag I, og under anvendelse af de koder, der er opført i bilag II.

2. De meddeler, hvilken form for procedure der er indledt i denne sammenhæng, hvilke afgørelser der er truffet (alle instanser inklusive), samt hvilke sanktioner der konkret er idømt.

3. Medlemsstaterne skal give Kommissionen disse oplysninger, første gang før den 31. marts 2001 for året 2000 og derefter før den 31. marts hvert år for det foregående år.

4. I medlemsstaternes årsrapport opføres alle de i stk. 1 omtalte tilfælde af alvorlig overtrædelse, som er påvist i løbet af det seneste år, og tidligere påviste tilfælde, hvis der i løbet af det seneste år er truffet afgørelser, som ændrer sagsforløbet.

5. Efter høring af medlemsstaterne og Kommissionen fastsættes det, hvilket format der skal anvendes til den elektroniske fremsendelse af de relevante oplysninger.

Artikel 2

Senest den 1. juni hvert år forelægger Kommissionen Rådet, Europa-Parlamentet og Den Rådgivende Komité for Fiskeri en samlet opgørelse for hver medlemsstat over de oplysninger, som den har modtaget fra medlemsstaterne i henhold til artikel 1.

Artikel 3

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

BILAG I

►C1 ◄

BILAG II



Koder, som skal anvendes ved indberetning af de former for adfærd, der er en alvorlig overtrædelse af reglerne i den fælles fiskeripolitik Kode Adfærd A1 Hindring af fiskeriinspektørernes kontrol af, om de gældende EF-regler overholdes A2 Forfalskning, hemmeligholdelse, tilintetgørelse eller ændring af bevismateriale, som ville kunne bruges i en undersøgelse eller retssag B1 Hindring af observatørernes arbejde med at tilse, at de gældende EF-regler overholdes, dvs. reglerne, som er fastsat i fællesskabslovgivningen C1 Udøvelse af fiskeri uden fiskerilicens, fiskeritilladelse eller enhver anden form for tilladelse, der måtte være nødvendig for at drive fiskeri, udstedt af flagmedlemsstaten eller af Kommissionen C2 Udøvelse af fiskeri på grundlag af et af ovennænvte dokumenter, hvis indhold er forfalsket C3 Forfalskning, fjernelse eller tildækning af fiskefartøjets kendemærke D1 Anvendelse eller opbevarelse på fiskerfartøjet af forbudte fangstredskaber eller anordninger, som ændrer på redskabernes selektivitet D2 Anvendelse af forbudte fangstmetoder D3 Manglende fastgørelse eller stuvning af fangstredskaber, som det er forbudt at anvende i bestemte fiskezoner D4 Fiskeri rettet efter en fiskebestand, der er underkastet et moratorium eller et fiskeriforbud, eller opbevarelse om bord af fisk af denne bestand D5 Ikke-tilladt fiskeri i en bestemt zone og/eller i en specifik periode D6 Manglende overholdelse af reglerne om mindstemål D7 Manglende overholdelse af reglerne og procedurerne for omladning og fiskeri, der indebærer, at to eller flere fartøjer medvirker i fællesskab E1 Forfalskning eller manglende angivelse af de krævede oplysninger i logbøger, fangstopgørelser, salgsnotaer, overtagelseserklæringer og transportdokumenter og manglende udarbejdelse eller fremlæggelse af de nævnte dokumenter E2 Indgriben i systemet for satellitsporing af fiskefartøjer E3 Fortsætlig overtrædelse af EF-reglerne for fjernkommunikation om fiskefartøjernes bevægelser samt om de fiskerivarer, der opbevares om bord E4 Kaptajnen for et fiskefartøj fra et tredjeland eller dennes repræsentant har i forbindelse med aktiviteter i EF-farvande undladt at overholde de gældende kontrolbestemmelser F1 Landing af fiskerivarer, som ikke er i overensstemmelse med EF-reglerne om kontrol og bedrageribekæmpelse F2 Oplagring, forarbejdning, udbud og transport af fiskerivarer, som ikke opfylder de gældende handelsnormer, især vedrørende mindstemål

( 1 ) EFT L 167 af 2.7.1999, s. 5.